Tintemm l-era ta' Suning ma' Inter L-era ta' Suning ma' Inter 'spiċċat' b'laqgħa mal-BC Partners mistennija ssir sa nofs Frar. BC Partners bdew diliġenza dovuta biex janalizzaw is-sitwazzjoni finanzjarja ta' Inter fil-bidu ta' Jannar. Bil-Gvern Ċiniż li pprevena investimenti kbar fl-Ewropa, Suning kważi qed jiġu mġiegħla jbigħu lil Inter anke jekk Steven Zhang iħossu marbut ħafna mal-partitarji u l-club. Hemm żewġ għażliet fuq il-mejda: BC Partners jistgħu jakkwistaw sehem ta' minoranza f'Inter, u jibdew triq li tippermetti lill-fond Ingliż itemm it-teħid tal-club fi żmien 12-24 xahar. Inkella, BC Partner jista' minnufih jixtri sehem maġġur f'Inter. Il-fond Ingliż li qed jaħdem fuq il-ftehim ma' Tifosy Ltd ta' Gianluca Vialli jista' jakkwista l-ishma ta' 51% fil-club, u jħalli l-bqija f'idejn Suning.